Samkvæmt lögum um leikskóla skal vera starfandi foreldraráð við skólann og í ráðinu skulu sitja að lágmarki þrír foreldrar . Í Pálmholti er öflugt foreldraráð sem fylgir gildandi starfsreglum og vinnur í nánu samstarfi við leikskólastjóra . Leikskólastjóri skal hafa frumkvæði að kosningu í ráðið í september ár hvert en kosið er til eins árs í senn . Hlutverk ráðsins er að gefa umsagnir til leikskóla og nefndar , sbr. 2. mgr. 4. gr. , um skólanámskrá og aðrar áætlanir sem varða starfsemi leikskólans . Þá skal ráðið fylgjast með framkvæmd skólanámskrár og annarra áætlana innan leikskólans og kynningu þeirra fyrir foreldrum . Foreldraráð hefur umsagnarrétt um allar meiri háttar breytingar á leikskólastarfi . Fundargerðir Fundir eru haldnir 3 - 4 sinnum á ári og er þá farið yfir þau gögn sem ráðið gefur umsagnir með auk þess sem staða skólans er kynnt s.s. starfsmannahald , fjjöldi barna o.s.frv . Komi upp stærri verkefni s.s. meiriháttar breytingar á starfsemi skólans eru haldnir aukfundir ef þörf þykir . Fundargerðir eru öllum foreldrum opnar og þeir hvattir til að fygljast með því sem fram fer á fundum ráðsins .